19/07/2010 | Administración LocalMunicipal
Narón
Departamento de Obras e Urbanismo
Acordo de supresión dos criterios I e II incluídos no documento “Criterios para as parcelacións en solo clasificado como núcleo rural”

Publícase para xeral coñecemento a proposta que foi aprobada polo Concello Pleno en sesión que tivo lugar o 24 de xuño de 2010 que transcrita literalmente dí: “Visto o informe-proposta emitido polos Servizos Técnicos e Xurídicos de Obras de Urbanismo deste Concello que a continuación se transcribe: Pilar Suanzes Hyde, xefa dos servizos xurídicos de urbanismo do Concello de Narón e Amira Marinello De Balle, arquitecto municipal, xefe dos servizos técnicos do Concello de Narón, respecto do asunto, emiten o seguinte, O Plan Xeral de Ordenación Municipal do Concello de Narón aprobouse definitivamente en sesión plenaria do 22 de abril de 2002, ( DOGA do 9 de maio de 2002, e BOP do 10 de xuño de 2002), previamente á entrada en vigor da Lei 9/2002, de 30 de decembro, de ordenación urbanística e protección do medio rural de Galicia, sendo polo tanto tramitado e aprobado de acordo co disposto na Lei 1/1997, de 24 de marzo, do solo de Galicia, e como consecuencia trátase dun planeamento non adaptado á Lei urbanística actual. O réxime urbanístico aplicable aos terreos incluídos polo PXOM no ámbito dos núcleos rurais, ven establecido na Disposición Transitoria Primeira, apartado e) da precitada Lei 9/2002, e as súas posteriores modificacións, (en adiante LOUG). Respecto do asunto que se trata no presente informe, débense ter en conta dúas situacións: A devandita DTª 1ª. 1. e), na súa redacción anterior á Lei 2/2010, determinaba que ao solo clasificado como de núcleo rural segundo a Lei 1/1997, seríalle de aplicación íntegra o disposto na LOUG para o solo de núcleo rural. Nos parágrafos seguintes da dita Dtª, establecíanse unha serie de premisas: - Que aos terreos incluídos no ámbito do núcleo rural delimitado que non presenten un grao de consolidación pola edificación superior ao 50% aplicaráselles o réxime establecido pola Lei para as áreas de expansión do núcleo rural. - Que a través do procedemento de modificación puntual do PXOM, poderase delimitar ou revisar individualizadamente a delimitación dos núcleos rurais existentes segundo os criterios establecidos no artigo 13 da LOUG. - Que o Planeamento Xeral modificado ou revisado, poderá incluír dentro da área de expansión aqueles terreos que foron clasificados como solo de núcleo rural o abeiro da Lei 1/1997, aínda que non cumpran todos os requisitos establecidos no artigo 13. Doutra banda, no artigo 24º da LOUG determinábase no seu apartado 4, o seguinte: “O plan xeral destablecerá as limitacións necesarias para impedir que a edificación na área de expansión poida dificultar a aprobación do futuro plan especial de protección, rehabilitación e mellora do medio rural. En todo caso, antes da aprobación do plan especial non se permitirán segregacións ou división de parcelas na área de expansión agás no suposto previsto no parágrafo cuarto do artigo 206.1 desta Lei”. Do exposto anteriormente deducíase, naquel intre, a necesidade, aos efectos do outorgamento de licenzas de parcelación nos devanditos núcleos, da previa identificación da súa área consolidada. Polo que, en tanto en canto non se procedese á revisión – adaptación do PXOM en vigor á LOUG, ou ben á modificación puntual contemplada na súa Dtª primeira, apartado 1. e), foron aprobados, a proposta dos Servizos Técnicos Municipais, polo Concello Pleno, na sesión ordinaria que tivo lugar o 31 de xullo de 2008, os CRITERIOS PARA AS PARCELACIÓNS EN SOLO CLASIFICADO COMO NÚCLEO RURAL, posteriormente publicados no BOP núm.237 do 14 de outubro de 2008. Tales criterios baseábanse na análise da consolidación dos diferentes núcleos, na liña establecida no artigo 13 da LOUG como única referencia neste senso, e tendo en conta as condicións morfolóxicas establecidas no PXOM, o que permitía deducir da forma máis axeitada posible, o seu grao de consolidación aos efectos de analizar a viabilidade das licenzas de parcelación que se solicitasen. Tales criterios que debían ser xustificados mediante unha documentación mínima redactada por técnico competente, eran os seguintes: - CRITERIO 1: ÁMBITO DE ESTUDIO DA CONSOLIDACIÓN POLA EDIFICACIÓN. - CRITERIO 2: ANÁLISIS DO GRADO DE CONSOLIDACIÓN EDIFICATORIA NO ÁMBITO DE ESTUDIO. - CRITERIO 3: PARCELA MÍNIMA EDIFICABLE. - CRITERIO 4: TRAMITACIÓN E DOCUMENTACIÓN. A devandita Lei 2/2010, supón unha notable modificación da LOUG respecto do réxime transitorio, (DTª 1ª, e), definición e tipoloxía, (artigo 13), e réxime urbanístico, (artigos 24 ó 30), de aplicación aos terreos clasificados como solo de núcleo rural. No que atinxe ao asunto obxeto do presente informe, parcelacións en solo de núcleo rural, débese ter en conta o seguinte: a).- Na nova redacción do artigo 13, establécense 3 tipos básicos de núcleo: - Núcleo histórico-tradicional, definido conforme ao concepto de núcleo rural na anterior redacción do artigo 13. - Núcleo rural común: asentamentos recoñecibles como tales núcleos rurais, pero que non acadan as características para a súa inclusión na tipoloxía básica anterior, sempre que presenten un grao de consolidación alomenos dun tercio da súa superficie. - Núcleo rural complexo, onde concorren os dous anteriores. É dicir desaparece o concepto de área de expansión. b).- Consecuencia do anterior, elimínanse as referencias á devandita área de expansión, e en concreto para o tema do asunto, desaparece a limitación contida na anterior redacción do artigo 24, en concreto o seu apartado 4, segundo o cal, antes da aprobación do plan especial non se permitirán segregacións ou división de parcelas na área de expansión. Deste xeito atopamos que as únicas limitacións para efectuar parcelacións, segregacións ou división de parcelas no ámbito dos núcleos rurais delimitados, se reducen a dous supostos: - Nas áreas nas que o PXOM prevexa a realización de actuacións de carácter integral, e antes da aprobación do correspondente plan especial, (artigo 56.2. b). - Os núcleos histórico-tradicionais, ou na parte delimitada como tal nos núcleos rurais complexos, nos que se prohíben expresamente as actuacións de parcelamento ou segregación do parcelario orixinal, que determinen a desfiguración, da tipoloxía do núcleo e a destrucción dos valores que xustificaron a súa clasificación como tal. c).- Por outra banda, na nova redacción da Dtª primeira, apdo. e), establécese que no ámbito dos núcleos rurais delimitados segundo a Lei 1/1997, aplicarase o réxime establecido na Lei 2/2010 para o núcleo rural común, aténdose ás determinacións do planeamento vixente, aínda que se impoñen unhas especificacións mínimas en función do grao de consolidación, (inferior ou superior ao 50 %), respecto da parcela mínima, altura máxima, e ocupación máxima, sen prexuízo das maiores limitacións do propio PXOM. De todo canto antecede, como queira que: - Aos efectos de parcelacións, non existen limitacións para o núcleo rural común, cuxo réxime é o aplicable aos núcleos delimitados no PXOM en vigor en virtude da Dtª, 1ª, e), agás cando o PXOM prevexa a realización dunha actuación de carácter integral, como se expuxo nos apartados anteriores, o que non ocurre no PXOM en vigor. - En canto ás condicións morfolóxicas impostas na LOUG que inciden nas parcelacións, neste caso a superficie mínima de parcela que se establece en función da consolidación na devandita Dtª, non son máis limitativas que as previstas no PXOM, co cal non existe unha dependencia da posibilidade de parcelar en función da consolidación do núcleo. Por todo isto, en virtude do novo réxime establecido para o solo de núcleo rural na Lei 2/2010, do que se desprende que a viabilidade de segregacións ou división de terreos nesta clase de solo xa non depende da súa ubicación ou non na área de expansión, (a cal que desaparece do ordeamento urbanístico), nin do grao de consolidación, e dado que no PXOM en vigor non se contempla polo momento ámbito algún no que se establezan actuacións de carácter integral, propónse a supresión dos criterios: 1º, “AMBITO DE ESTUDO DA CONSOLIDACIÓN POLA EDIFICACIÓN”, e 2º, “ANÁLISIS DO GRADO DE CONSOLIDACIÓN EDIFICATORIA NO ÁMBITO DE ESTUDIO”, incluídos no documento, “CRITERIOS PARA AS PARCELACIÓNS EN SOLO CLASIFICADO COMO NÚCLEO RURAL”, aprobado polo Pleno o 31 de xullo de 2008, e publicado no BOP nº. 237 de 14 de outubro de 2008. Propónse así mesmo, manter os criterios: 3º, “PARCELA MINIMA EDIFICABLE”, e 4º, “TRAMITACIÓN E DOCUMENTACIÓN”, con excepción da documentación relativa ao estudo do grao de consolidación, por considerarse plenamente válidos e compatibles co novo réxime.” En base a todo o exposto, e visto o ditame favorable por maioría, con 9 votos a favor (5 TEGA+3PP+1 PSdeG-PSOE e 2 abstencións do BNG) da Comisión de Obras, Urbanismo e Servizos de data 14/06/2010, o presidente da Comisión propónlle ó Concello Pleno a adopción dos seguintes acordos: 1º).- Deixar sen efecto os criterios: 1º, “ÁMBITO DE ESTUDO DA CONSOLIDACIÓN POLA EDIFICACIÓN”, e 2º, “ANÁLISIS DO GRADO DE CONSOLIDACIÓN EDIFICATORIA NO ÁMBITO DE ESTUDIO”, incluidos no documento, “CRITERIOS PARA AS PARCELACIÓNS EN SOLO CLASIFICADO COMO NÚCLEO RURAL”, aprobado polo Concello- Pleno o 31 de xullo de 2008, e publicado no BOP núm.237 de 14 de outubro de 2008.2º).- Manter vixentes os criterios: 3º, “PARCELA MÍNIMA EDIFICABLE”, e 4º, “TRAMITACIÓN E DOCUMENTACIÓN”, incluidos no dito documento, “CRITERIOS PARA AS PARCELACIÓNS EN SOLO CLASIFICADO COMO NÚCLEO RURAL”, con excepción da documentación relativa ao estudo do grao de consolidación, por considerarse plenamente válidos e compatibles co novo réxime.3º).- Publicar estes acordos no BOP para xeral coñecemento.” Narón, 29 de xuño de 2010. O alcalde Asdo. José M. Blanco Suárez.